b'\n_START_ARTICLE_\nKapljice za nos\n_START_PARAGRAPH_\nK\xc3\xa1pljice za n\xc3\xb3s so teko\xc4\x8da farmacevtska oblika za vkapavanje v nosno votlino._NEWLINE_So bodisi emulzije, raztopine ali suspenzije. Obi\xc4\x8dajno so na voljo v ve\xc4\x8dodmernih vsebnikih z ustreznim aplikatorjem._NEWLINE_Uporabljajo se pri zama\xc5\xa1enem nosu in pri zdravljenju sinusitisa. Obi\xc4\x8dajno vsebujejo antibiotike ali dekongestive (u\xc4\x8dinkovine za dekongestijo nosne sluznice in so lahko iz skupin simpatikomimetikov, antialergikov, glukokortikoidov).\n_START_SECTION_\nUporaba\n_START_PARAGRAPH_\nMed vkapavanjem mora bolnik glavo mo\xc4\x8dno nagniti nazaj, po\xc4\x8dakati nekaj trenutkov, glavo ponovno dvigniti in mo\xc4\x8dno vdihniti. \xc4\x8ce del teko\xc4\x8dine ste\xc4\x8de v bolnikova usta, jo mora izpljuniti.'